**Marijampolės** savivaldybės merui 2019-09-29 Nr. V

Povilui Isodai

**MOTYVUOTA IŠVADA DĖL KORUPCIJOS PASIREIŠKIMO TIKIMYBĖS NUSTATYMO IR VERTINIMO MARIJAMPOLĖS RYTO PAGRINDINĖJE MOKYKLOJE**

Vadovaudamasis Lietuvos Respublikos korupcijos prevencijos įstatymu, Lietuvos Respublikos Vyriausybės 2002 m. spalio 8 d. nutarimu Nr. 1601 patvirtintos Korupcijos rizikos analizės tvarkos 8 punktu ir Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 patvirtintomis Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, pateikiu korupcijos pasireiškimo tikimybės nustatymo ir vertinimo Marijampolės „Ryto“ pagrindinėje mokykloje motyvuotą išvadą.

**Įgalioti subjektai, nustatę korupcijos pasireiškimo tikimybę.**

Korupcijos pasireiškimo tikimybės nustatymą ir vertinimą Marijampolės „Ryto“ pagrindinėje mokykloje atliko mokyklos direktoriaus 2019 m. rugsėjo 9 d. įsakymu Nr. V-47 sudaryta darbo grupė, kuriai vadovavo Evaldas Taputis, direktoriaus pavaduotojas ugdymui.

**Analizuojamas laikotarpis –** 2018 m. III ketv. pradžia – 2019 m. II ketv. pabaiga.

**Vertintos veiklos sritys:**

Atlikus mokyklos veiklos sričių atitikties KPĮ 6 str. 3 d. kriterijams nustatymą, Marijampolės „Ryto“ pagrindinės mokyklos direktoriaus 2019 m. rugsėjo 9 d. įsakymu Nr. V-47 atliktas korupcijos pasireiškimo tikimybės vertinimas viešųjų pirkimų srityje.

**Atlikti vertinimo veiksmai**

Vertinant veiklos sritis, kuriose egzistuoja didelė korupcijos pasireiškimo tikimybė, naudotas rekomenduojamas pavyzdinis klausimynas (LR Specialiųjų tyrimų tarnybos 2011-05-13 direktoriaus įsakymu Nr. 2-170 „Dėl valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“). Vertinimas atliktas dokumentų analizės būdu, formaliuoju ir palyginimo metodais bei pokalbių metodu. Peržiūrėti teisės aktai, Mokyklos dokumentai reglamentuojantys viešųjų pirkimų organizavimą.

Atliekant korupcijos pasireiškimo tikimybę vertinta veiklos sritis — Mažos vertės viešųjų pirkimų organizavimas „Ryto“ pagrindinėje mokykloje:

1. Mokyklos Mažos vertės viešųjų pirkimų organizavimo tvarkos įstaigoje (Korupcijos prevencijos įstatymo 6 straipsnio 3 dalies) atitikimas numatytiems kriterijams.

2. Mokyklos veiklos, vykdant viešųjų pirkimų organizavimą atitikimas korupcijos prevencijos įstatymo 6 straipsnio 4 dalies 5 punktą.

3. Mažos vertės viešųjų pirkimų konkursų vykdymas vadovaujantis Viešųjų pirkimų įstatymo 2017 m. gegužės 2 d. Nr. I-1491 nauja redakcija.

4. Vykdant mažos vertės viešuosius pirkimus, vadovaujamasi Tvarkos aprašu patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 ,,Dėl mažos vertės pirkimų tvarkos aprašo patvirtinimo“.

Atliekant vertinimą analizuoti teisės aktai reglamentuojantys šią veiklą, įsakymai, nutarimai ir Marijampolės savivaldybės tarybos sprendimai. Bendrauta su atsakingais įstaigos darbuotojais.

Vertinti šie mokyklos dokumentai: „Mažos vertės viešųjų pirkimų organizavimo ir vykdymo tvarkos aprašas“ patvirtintas Marijampolės „Ryto“ pagrindinės mokyklos direktoriaus 2017 m. birželio 2 d. įsakymu Nr.V-41a, Marijampolės „Ryto“ pagrindinės mokyklos direktoriaus 2019 m. rugsėjo 9 d. įsakymas Nr.V46 „Dėl atsakingo asmens skyrimo“, Marijampolės „Ryto“ pagrindinės mokyklos direktoriaus 2018 m. sausio 10 d. įsakymas Nr.V-5 „Dėl viešųjų pirkimų organizavimo“, mažos vertės pirkimų tiekėjų apklausos pažymos.

**Išvada**:

Atlikus korupcijos pasireiškimo tikimybės analizę **viešųjų pirkimų srityje**, nustatyta, kad korupcijos pasireiškimo tikimybė šioje srityje neegzistuoja, kadangi išanalizuoti dokumentai tvarkingi, viešieji pirkimai vykdomi teisės aktų numatyta tvarka.

Direktorius Vladas Klasavičius

Komisijos pirmininkas Evaldas Taputis, tel. nr. 8-673 91907, el. p. evaldas@rytomok.lt